Kælingin í Málmey SK gengið vonum framar Frá áramótum hafa skipverjar á togaranum Málmey SK frá Sauðárkróki prófað nýjan búnað til kælingar á fiskafla um borð . Eins og greint hefur verið frá í Skessuhorni var þessi búnaður þróaður og smíðaður hjá 3x Technology og Skaganum á Akranesi . Búnaðurinn byggir á að nú er fiskurinn kældur með sjó í stað íss áður . Björn Jónasson skipstjóri á Málmey segir að nýja vinnslu - og kælilínan hafi komið mjög vel út þótt enn sé unnið að betrumbótum . Björn segir að þetta hafi gengið vonum framar . Nýja kælingin og geymsluaðferðin komi vel út . Í fyrstu veiðiferðina hafi verið tekið með til öryggis smávegis af ís , en ekki þurfti að gípa til hans . Því hafi ekki verið notað eitt korn af ís um borð í Málmey á þessu ári , að sögn Björns skipstjóra í viðtali sem birt er í páskablaði Fiskifrétta .